SC ปิดขายคอนโดลักซ์ชัวรี่หัวหิน 180 ลบ. ใน 2 สัปดาห์
SC ปิดขายคอนโดลักซ์ชัวรี่หัวหิน 180 ลบ. ใน 2 สัปดาห์
SC ปิดขายคอนโดลักซ์ชัวรี่หัวหิน 180 ลบ. ใน 2 สัปดาห์
1 ก.ค. 2563

บริษัท เอสซี แอสเสท คอร์ปอเรชั่น จำกัด (มหาชน) หรือ SC เปิดเผยว่า บริษัทปิดการขายโครงการ The Crest Santora Hua Hin Beachfront (เดอะเครสท์ ซานโตรา หัวหิน บีชฟร้อนต์) คอนโดมิเนียม ตากอากาศระดับลักซ์ชัวรี่ติดทะเลหัวหิน โดยขายห้องสวยล็อตสุดท้าย ขนาด 2 และ 3 ห้องนอน รวมทั้งสิ้น 29 ยูนิต รวมมูลค่ากว่า 180 ล้านบาทในช่วง 2 สัปดาห์ที่ผ่านมาสวนกระแสวิกฤติสถานการณ์โควิด-19
สำหรับเบื้องหลังความสำเร็จของโครงการเดอะเครสท์ ซานโตรา หัวหิน บีชฟร้อนต์ มาจากปัจจัยสำคัญ ได้แก่ การอัพเกรดพื้นที่ส่วนกลางให้มี Sense of Luxury &amp; Relaxation มากขึ้น เป็นบรรยากาศของการพักผ่อนอันเป็นเอกลักษณ์ เช่น เพิ่มเฟอร์นิเจอร์และปรับภูมิทัศน์บริเวณพื้นที่หน้าชายหาด ล็อบบี้ สวน และทางเดินภายในโครงการ, ยกระดับห้องฟิตเนส, รีโนเวทห้องเด็ก เพิ่มเครื่องเล่นใหม่ ๆ เอาใจกลุ่มครอบครัว
พร้อมทั้งยกระดับการตกแต่งและเฟอร์นิเจอร์ภายในห้องให้สวยงาม เรียบหรู และอยู่อาศัยได้อย่างลงตัวมากยิ่งขึ้นไปอีก โดยเฉพาะในรูปแบบห้อง Signature ที่ขายหมดก่อนอย่างรวดเร็ว ดังนั้นเมื่อนำทั้ง 2 ปัจจัยมารวมกับการทำการตลาดที่เข้าใจกลุ่มเป้าหมายยังเมืองท่องเที่ยวสำคัญ เช่น หัวหิน  มาออกแบบราคาพร้อมกับแคมเปญโปรโมชั่น ทำให้โครงการได้รับความสนใจจากลูกค้าเป็นอย่างมาก
โดยปัจจุบันโครงการ เดอะเครสท์ ซานโตรา หัวหิน บีชฟร้อนต์ อยู่ระหว่างดำเนินการปรับโฉมพูลวิลล่าโซนหน้าชายหาด เตรียมเปิดขายช่วงเดือน ก.ย.นี้